Jules Bastien-Lepage

**Jules Bastien-Lepage**, var en fransk maler, født 1. november 1848 i Damvillers i departementet Meuse, død 10. desember 1884 i Paris.

## Biografi
Bastien-Lepage var bondesønn fra den nordøstre del av Frankrike. Da han reiste til Paris i 1867, ble han ansatt i postvesenet, men snart ble han opptatt av kunststudier. Han var elev hos Alexandre Cabanel og konkurrerte forgjeves om Prix de Rome. Bastien-Lepage slo gjennom i 1874 med *Farfars portrett* som ble malt utendørs. I 1877 stilte han ut et dobbeltportrett med sine foreldre, og året etter *Les foins* (*Skurfolkets middagshvil*) i Musée du Luxembourg. Etter framgangen med *Les foins* ble Bastien-Lepage betraktet som  leder for naturalismeskolen i fransk malerkunst. 

Deretter fulgte *Potetopptaking* (1879), *[[Jeanne d'Arc]] hører stemmer fra himmelen* (1880), *Fader Jacques* (*En vedbærer i skogen*, 1881), *Tiggere* (1882, Glyptoteket i København), *Kjærlighet i landsbyen* (1883) og *Smien* (1884). Samtidig med disse større maleriene utførte han en rekke små portretter, blant disse prinsen av Wales, André Theuriet samt Albert Wolff. Til hans fremste arbeider hører et portrett i profil av skuespilleren Sarah Bernhardt (1879) samt maleriet av Madame Drouet - og dette kom å bli hans siste arbeid. Et par av Bastien-Lepages portretter er i Luxembourggalleriet.

For det store publikum var hans nøyaktige studium av virkeligheten altfor radikalt realistisk, men for den yngre generasjon kunstnere på 1870- og 1880-tallet var hans navn en kraft som proklamerte friluftsstudier og studier av hverdagslivets motiver og typer i stort.  

Hans studium av luftens og lysets virkning på fargene lokalt var energiskt og konsekvent, hans tegning klar og sikker i formen. Albert Edelfelt kaller han *den unge malerskolens fremste elev* og regner hans portretter til *de beste, som alle tider har frembrakt*. Så høyt ble han vurdert av sine samtidige kunstnere i Paris. Etter dette har vurderingen blitt snudd flere ganger. På begynnelsen av 1900-tallet ble Bastien-Lepage omtalt som en maler helt uten betydning og med liten dybde. Han ble sett på som en overgangsperson mellom gamle og nye strømninger. I fødebyen Damvillers ble det i 1889 reist en statue av Bastien-Lepage,laget av Rodin.

## Kunstverk

Fil:Bastein-Lepage Diogenes.jpg|*Diogenes* (1873)
Fil:Bastien Lepage La Communiante.jpg|*Hun som går til nattverd* (1875). Musée des Beaux-Arts, Tournai.
Fil:Les foins.jpg|*Skurfolkets middagshvil* (1877). Musée d'Orsay, Paris.
Fil:Jules Bastien-Lepage - October - Google Art Project.jpg|*Oktober* (1878)
Fil:La Toussaint Jules Bastien-Lepage.jpg|*Allehelgensdagen* (1878)
Fil:Jules Bastien-Lepage Portrait of Sarah Bernhardt.jpg|*Sarah Bernhardt* (1879). Nationalmuseum, Stockholm, NM 409
Fil:§§Bernhardt, Sarah (1844-1923) par Jules Bastien-Lepage (1848-1884) - 1879.jpg|*Portrett av [[Sarah Bernhardt]]* (1879)
Fil:Jules Bastien-Lepage At Harvest Time.jpg|*Drueinnhøsting* (1880). Van Gogh Museum, Amsterdam.
Fil:Snow Effect, Damvillers by Jules Bastien-Lepage, c. 1882.JPG|*Snøeffekt, Damvilliers* (c:a 1882)
Fil:Juliette Drouet by Jules Bastien-Lepage, 1883.png|*Portrett av Juliette Drouet* (1883) 
Fil:Weary - Trett - Jules Bastien-Lepage - IMG 9797- national gallery oslo (cropped-2) .jpg|*Trett*. Nasjonalmuseet. Oslo 
Fil:Bastien sig1.png|signatur 


## Referanser